《次韵二首》
宋代·叶茵

古貌如君更古心，舣舟来伴故人吟。
十分酒醉忧时切，一点灯昏语夜深。
半似画图经雨壁，不成宫徽乱风琴。
个中好办栽梅计，胜友从教载月寻。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。